TPOLY บวกแรง 4.55% หลังคว้างานก่อสร้างโรงไฟฟ้าชีวมวลของ TPCH รวม 3 พันลบ.
TPOLY บวกแรง 4.55% หลังคว้างานก่อสร้างโรงไฟฟ้าชีวมวลของ TPCH รวม 3 พันล้านบาท ล่าสุด ณ เวลา 10.25 น. อยู่ที่ 5.75 บาท บวก 0.25 บาท หรือ 4.55% สูงสุดที่ 5.90 บาท ต่ำสุดที่ 5.75 บาท ด้วยมูลค่าซื้อขาย 47.92 ล้านบาท ด้าน บล.เคจีไอ (ประเทศไทย) คาด Backlog ปีนี้ของ TPOLY อยู่ที่ 3.4 พันล้านบาท-กำไรปี 61-62 โตแกร่ง
18 ก.ย. 2560

ผู้สื่อข่าวรายงานว่า ราคาหุ้นบริษัท ไทยโพลีคอนส์ จำกัด (มหาชน) หรือ TPOLY ล่าสุด ณ เวลา 10.25 น. อยู่ที่ 5.75 บาท บวก 0.25 บาท หรือ 4.55% สูงสุดที่ 5.90 บาท ต่ำสุดที่ 5.75 บาท ด้วยมูลค่าซื้อขาย 47.92 ล้านบาท ขณะที่ดัชนีตลาดหุ้นโดยรวมบวก 0.26%
 
โดย บล.เคจีไอ (ประเทศไทย) ระบุในบทวิเคราะห์ ประเมินแนวรับ TPOLY ที่ 5.25 บาท ส่วนแนวต้านแรก 5.7 บาท หากทะลุผ่านได้ แนะนำ “เก็งกำไรตาม” ประเมินมีโอกาสทดสอบแนวต้านถัดไปที่ 6.2 บาท (Stop loss 5 บาท)
โดยมีประเด็นจากการรับงานก่อสร้างโรงไฟฟ้าชีวมวล 4 แห่ง ของ TPCH มูลค่ารวม 3 พันล้านบาท ซึ่ง TPCH จะนำเข้าที่ประชุมผู้ถือหุ้นอนุมัติการลงทุนวันที่ 29 ก.ย.นี้ (ล่าสุดที่ปรึกษาทางการเงินอิสระมีความเห็นให้อนุมัติการลงทุน) ทั้งนี้หากที่ประชุมผู้ถือหุ้นของ TPCH อนุมัติฯ Backlog สิ้นปีนี้ ของ TPOLY จะรวม 3.3 – 3.4 พันล้านบาท
ขณะเดียวกัน ฝ่ายวิจัยฯประเมินกำไร TPCH ปี 61 จะเติบโต 55.6% เทียบช่วงเดียวกันของปีก่อน และปี 62 จะเติบโต 82% เทียบช่วงเดียวกันของปีก่อน จากการทยอย COD โรงไฟฟ้า ซึ่งจะส่งผลบวกต่อผลการดำเนินงานของ TPOLY ที่ถือหุ้น TPCH อยู่ 41.26%